Italiya respublikasi prezidenti Serjo Mattarella O‘zbekiston rahbari Islom Karimovning vafot etishi munosabati bilan ta’ziyanoma jo‘natdi. "O‘zbekistonni 1991 yildan buyon boshqarib kelgan Islom Abdug‘aniyevich Karimovning bevaqt vafot etgani haqidagi xabardan chuqur qayg‘uga tushdim. 25 yil davomida u olib borgan siyosat evaziga mamlakat jahon sahnasiga chiqdi. Bu qayg‘uli damlarda o‘z nomimdan va italyan xalqi nomidan marhum prezidentning yaqinlariga, shuningdek o‘zbek xalqiga hamdardlik bildiraman", deyiladi uning ta’ziyanomasida.